open-index/open-wikipedia-markdown huggingface dataset:
Nutza

A **Nutza** (englisch: **user**) is in da Informationstechnik (**IT**) a Mensch, dea wo a Huifsmiddl vawendt, um doduach'n Voatei z dalonga.

Da Nutzn ko ned nua im wiatschoftlichn Voatei (Zeid, Kostn und Qualität) lieng sondan aa im Lustgwinn. Deshoib is jemond wo am Rechna spuit, a Nutza (vo an Spuiprogramm). Nutza nennd ma aa a Mitgliad vo ana Netz-Gmoa (engl.: * online community*).

As Recht, a IT-System z nutzn, ko aa vom Oleng vo on Nutzakonto (engl.: *user account*) obhängig sein. Es ko oba aa so sein, doss a Nutzakonto ondane Rechte hod, ois wia a Nutza, dea wo si ned ogmejd hod (vgl.: Wikipedia). Nutzakontn bzw. Nutzagruppm kennan si oba aa duach vaschiedane Rechte untascheidn (vgl.: Otto-Normal-Nutza, Administrator, Birokrat, Steward usw. in da Wikipedia).:
Thomas Morus

Da **Thomas Morus** (engl. *Thomas More*; * wahrscheinlich 7. Feba 1478 in London; † 6. Juli 1535 ebd.) is a englischa Politika und humanistischa Autor gwen. Er is a Heiliga und Märtyra vo da remisch-katholischn Kirch und da Patron vo de Regiernden, vo de Politikan und vo da KjG.
Markgräfliches Opernhaus

S **Markgräfliche Opernhaus** in da bayerischn Stod Bayreith is a Juwel unta de Theatabautn vom 18. Joarhundat.

Am 30. Juni 2012 is dees Markgräfliche Opernhaus vo da UNESCO ins Wejdkuituaeabe afgnumma worn.

## Gschicht
Dees Opernhaus is zwischn 1744 und 1748 baut worn und zejd zu de sejtanan im Original dahoidanan Theata- und Opernbautn vo da domolign Zeit in Eiropa. Es gheat zan italienischn Spodbarock-Stil. Nua da Theatavorhang is nimma im Original do; dea is vo de Truppm vom Napoleon (afm Rickzug vom Russland-Fejdzug) gstoin worn. Dees Opernhaus is ois Logentheata ganz aus Hoiz baut. De drei Logenrenge san dena drei Stendn vo da Gsejschoft zuagoadnet. S Deckngmejde is vom Johann Benjamin Müller aus Dresden und zoagt Apollo und de nein Musn. In de Rundbuidln im Decknrahma ko ma mythologische Szenen aus de *Metamorphosn* vom Ovid segn.


Image:Opernhaus Bayreuth 1 db.jpg|S Woppm vo de Markgrofn
Image:Opernhaus Bayreuth 2 db.jpg|De Loge fia de Fanfarnblosa
Image:Opernhaus Bayreuth 4 db.jpg|De drei Etagen fia de Zuaschaualogen


## Reglmassige Vaostoitunga
* Neijoarskonzeat vom Oid-Weana Strauss-Ensemble
* Bayreitha Ostafestival: Benefizkonzeat zugunsen vo krebskranke Kinda vom Klinikum Bayreith
* Musica Bayreith: is s „wichtigste Musikereignis außerhalb der Bayreuther Festspiele“ (dpa). Klassik-Festival seit 1961. 
* Bayreitha Barock: Festival vo Barockopern

## Literatua
* August Gebessler: *Stadt und Landkreis Bayreuth*. *Die Kunstdenkmäler von Bayern, Kurzinventare, VI. Band*. Deutscher Kunstverlag. Minga 1959. S.47-50.

## Im Netz
* 
* Bayerische Schlessavawoitung

## Beleg
Satz vom Vitali

Da **Satz vom Vitali** is a wichtiche Aussage aas da Maßtheorie. Der sagt nämlich, dass's im  \mathbb R ^d  Mengen gitt, dej wos niat Lebesgue-messbar han. Dej Mengen aas den Beweis hoissd ma **Vitali-Mengen**. Ma bracht dazou awa s'Auswahlaxiom.

## Beweis
An Satz vom Vitali beweist ma mid an Widerspruch. Da dazou definiert ma se a Relation ~ aaf'n  \mathbb R ^d  duach  x \sim y : \iff x-y \in \mathbb Q ^d . Ma kon lächt zoing, das des a Äquivalenzrelation is. Wecha'm Auswahlaxiom giz ejtzad a Menge *V*, wau vo ana jedn Äquivalenzklass vo ~ genau oi Element drin is. Wemma ejtz sachat, dass *V*  \lambda ^d -messbar waar, nachernd gawats prinzipiell zwoa Meglichkeitn:

* oimol, dass  \lambda ^d (V) = 0 . Des hoissert awa wecha da σ-Additivität und da Translationsinvarianz vom Lebesgue-Maß, dass
: \lambda^d (\mathbb R ^n) = \lambda^d \left(\bigcup _{q \in \mathbb Q^d} (V+q) \right) = \sum_{q \in \mathbb Q^d} \lambda^d\left(V+q\right) = \sum_{q \in \mathbb Q^d} \lambda^d\left(V\right) = 0 
* ansonstn kannt no  \lambda ^d (V) \in (0, \infty)  sa. Nach'n Satz vom Steinhaus gitz a  \delta > 0 aso, dass
: U_{\delta} (0) \subseteq V-V = \{ v-w | v,w \in V \}. 
Dementsprechend gitz aa a  y \in \mathbb Q ^d \setminus \{ 0 \} mit  y \in U_{\delta} (0) \subseteq V-V. Des hoissert awa ätz, dass's  v \neq w \in V  gitt, aso, dass  v-w=y . Des gait awa niat, waal siest *v* und *w* in da glächn Äquivalenzklass saa mejssadnd, also hejchtns ois davo in *V* saa ko.

Sechdane *V* hoisst ma wej gsagt *Vitali-Mengen*.

## Literatua
* Herrlich, Horst: Axiom of Choice. Springer-Verlag, 2006, Seite 120.
Soziales Netzwerk-Marketing

**Soziales Netzwerk-Marketing** oda **[[denglisch]]**: *social media marketing* (**SMM**) is de Nutzung vo sozialn Medien bzw. Netzweakn fia de Markntechnik (*marketing*).

Domit wean de foingdn operativn Zui vafoigt:

* Mea Afmeaksomkeit fia'd Markn bzw. fias Produkt generian (*brand awareness*)
* Dialoge iwa de Markn auszlesn
* Nutza zum "Geanhom" (*like it button*) und Tein (d.&nbsp;h. Vatein, "share") vo Inhoidn z animian
* Nutza af de Netzseitn vo da Firma z locka
* Ideen fia de Weidaentwicklung vo Produktn z gwinna
* Dauahofte Kundnkontakte z pfleng (Kundnbindung)

## Plottfoama

Beispui fia Soziale Medien san:

* Facebook
* LinkedIn
* MySpace
* Twitter
* XING
* YouTube
* Google+
* Foursquare
* Pinterest

Zui vo ana Social-Media-Plottfoam is's, a Basis z bietn, af dea Kunde und Untanehmen kommunizian kenna. Es is quasi des Spuifejd, af dem se de Spuia beweng. A soiche Plottfoam is wichtig, do se'm Untanehmen de Meglichkeit bietet, de Kundnresonanz z beweatn und z beobochtn.

## Im Netz
* Social-Media-Leitfäden vom Bundesverband Digitale Wirtschaft (BVDW)

## Beleg
Wiazburga Residenz

De **Wiazburga Residenz** oda **Würzburger Residenz** is a barocks Schloss am Rand vo da Innenstod vo Wiazburg. De Residenz is vo 1719 und 1744 baut worn. De Innenausstottung is oba eascht 1781 fiati worn.

De Residenz wor da Sitz vo de Wiazburga Fiaschtbischef. Dees Schloss gheat wias Schloss Scheenbrunn z Wean und Schloss Versailles z Paris zu de wichtigstn Residenzbautn vom Spodbarock in Eiropa. De UNESCO hod s Bauweak inklusive vom Residenzplotz und vo de Nebmbautn 1981 ois Wejdkuituaeabe auszeichnet.

## Beleg


## Im Netz

* Hoamseitn vo da Residenz Wiazburg
* De Wiazburga Residenz af wuerzburg.de
* Umfangreiche Informationen der bayerischen Schlösserverwaltung
XING

**XING** (bis End 2006: *openBC*; Obiazung fia: *Open Business Club*) is a Soziales Netzwerk wo de Mitglieda voa oim eanare beruaflichn Kontakte pfleng, danem oba aa de privatn. Ma ko do a Profui olegn, Stejn ausschreim bzw. suacha, Vaostoitunga organisian und si an Fach-Gruppn-Diskussiona beteilign. Betreiba vo da Plottfoam is de XING AG, a Firma de wo seitn Septemba 2011 im TecDAX notiat is.

Danem gibts so vui weidane Netz-Gmoa-Funktiona wia z. B. Neiigkeitn mit ondan tein, Jobs und Links empfejn, Peasonensuach, Suach noch Themen, Firmenseitn und ebba 55.000 Gruppn.

## Literatua
* Stephan Lamprecht: *XING - Networking im Internet*.  3. eaweidate Auflog, Heise, Hannover 2008, ISBN 978-3-936931-55-6

## Im Netz

* xing.com – Hoamseitn

## Beleg
Zuawaziaga (Refraktor)

A **Zuawaziaga** oda **Feanroa** (dt.: **Fernrohr**) is a optisches Inschtrument, wo Sochan de wo weit wegga san, vui gressa ausschaugn losst. Dees wead duach a Linsn arreicht, de wo in Sehwinke vagressan duat.

De Entwicklung vo de Zuawaziaga hod in da Gschicht vo da Astronomie a wichtige Roin gspuit. Duach de Spiaglteleskop homs heit eana ehemolige Bedeitung valorn. Es gibt oba aa neiare Grosszuawaziaga. Anno 2002 is af La Palma a 100-cm-Sunnazuawaziaga zua Sunnabeobochtung in Betriab gnumma worn.

## Schau aa

* Zuaweziaga (Teleobjektiv in da Fotografie)

## Im Netz

* Faltrefraktoren (PDF-Datei; 3,09 MB)
* Hoamseitn vo historische Zuawaziaga

## Beleg
Haftlmocha

**A Haftlmocha** is a Beruafsbezeichnung fia a Handweak, des wos nimma gibt. Da Haftlmocha hod Gwandvaschliss (Fiben, Gwandspangen) gmocht. Des Haftl is im 14. Joahundat duach Knopf und Knopfloch obglest wuan. Danoch hods de Haftln nua no sötn, z. B. am Miada gem.

De Bezeichnung Haftlmocha hod nua in da Redewendung: "Aufpassn wia a Haftlmocha" (ganz genau aufpassn, konzentriat sein) iwalebt. Warum da Haftlmocha genaua aufpassn hod miassn wia andare Handweaka, is umstrittn. Kloa is, dass "haftln" aa a Bezeichnung fia Gschlechtsvakea woa (a Hogn kummt in a Gringal). Meglich is deweng, dass da "Haftlmocha" bein Schnaxln aufpassn hod miassn, damit kaa Kind gmocht wiad.

"Haftl" wiad no sötn im Spruch "oan s Haftl einsetzen" vawendt, des wos sovü haßt wia "oan kuaz hoidn".

## Beischpü
Beim Fitschigogaln muaßt aufpassn wia a Haftlmocha, wäu sunst host ka Schauhns.

## Beleg
* 
* *[http://www.zeno.org/Adelung-1793/A/H%C3%A4ftel,+das?hl=haftel Häftel, das]*. Adelung: *Grammatisch-kritisches Wörterbuch der Hochdeutschen Mundart.* Band 2. Leipzig 1796, S. 893; zu *[http://www.zeno.org/Adelung-1793/A/Haft+(2),+der Haft (2), der]*, ebd. (beide zeno.org)
* 

### Fuassnotn
Wieskira

De **Wieskira** oda **Wieskirch** is a Woifoartskira z Wies (Gmoa Stoagodn) im sognenntn Pfaffawinke (Bayern). Da voistendige Nama vo da Wieskira hoasst **Woifoartskira zan Gegeißltn Heiland af da Wies**. De Kira liagt im Bistum Augschburg. Da Patron vo da Kira is da hl. Josef. De Kira zejd seit 1983 zan UNESCO-Wejdkuituaeabe.

Z Freising gibts aa a Wieskira, de wo aa *Woifoartskira zan Gegeißltn Heiland* hoasst.

## Galerie

Datei:Wies_eingang.jpg|Eingang
Datei:Kuppelfreskowieskirche.jpg|Kuppefresko
Datei:Wies_altar.jpg|Oitoaraum
Datei:Wieskirche 009.JPG|Kanzl
Datei:Altarbildfeldkirchewies.JPG|Oitoabuid vo da Fejdkira vor da Wieskira


## Im Netz

* https://web.archive.org/web/20120629120638/http://www.wieskirche.de/
*
LinkedIn

**LinkedIn** is a soziales Netzweak fia Gschäftsleit und Fochleit.

Es is 2003 in Kalifornien grindt woan und is mit iba 100 Milliona Nutzan registriaten Nutzan (Stond: Mai 2011) des gresste Netzweak fia de Zuigruppm. Es gheat zu de frequentiatastn Netzseitn vo da Wejd. 2010 woa LinkedIn in da USA auf Rang 14 (Frequenz), wejdweit auf Rang 22. Seitn 4. Feba 2009 gibts LinkedIn aa in deitscha Sproch.

Am 3. Mai 2012 is SlideShare vo LinkedIn fia ebba $118.75 Million ibanumma woan.

## Im Netz
* Hoamseitn vo LinkedIn
* LinkedIn, Inc. Private Company Valuation mit Listung der Rechtsformen und Aktiensplits
* Oleitung fia LinkedIn auf deitsch
* ''Ein Blick in die Bilanz von LinkedIn'' (brand eins, 07/2011)

## Beleg
Zuawaziaga (Begriffsklearung)

**Zuawaziaga** steht fia:

* Zuawaziaga, a Sammebegriff fia Feanglasl, Refraktor (Feanroa), Reflektor (Spiaglteleskop), Teleobjektiv
* Zuawaziaga (Refraktor), Feanroa
* Zuawaziaga (Reflektor), Spiaglteleskop
* Zuawaziaga (Feanglasl), Fejdstecha und Opanglasl
* Zuawaziaga (Teleobjektiv), in da Fotografie
Sulzbach

**Suilzbach** (deitsch *Sulzbach*, franzesisch *Soultzbach*) is a Gmainde im Owaöisass z'Frankraich. Da Oatsnama kummt vu da Minerajgwöin Suiz (*Sulz*) un bach.

## Geographie
D'Gmainde Suizmatt houd a Exklavn noadöstlich vu Osenboch.

### Oatsdeu
* Munster (localité)

## Monument
*Kerìch fom Hl. Johannes d'r Daìfer (Saint-Jean-Baptist), üssem 15. Joarhondert
*Kaball Hl. St. Katherina, erboìt im 15. Joarhondert un restoriart im 18. Joarhondert
*E Bronna fo anno 1601 wia en d'r leb fo da 'Schauenburg
*S'ehemalig Schloss fo dr Herrschafte fo Hattstatt un Schaueburg, wo s'Dorf frìajer under sich ka han.
*S'Derla esch d'r Nama fo der Ühr of d'r Märi fo Solzbach.
*S'derla ùf d'r Märi
*d'r Sürbrona,
*d'Hendergass
*d'Badgass
*d'Äwerstross
*d'r Helbschta
*d'spedalgassla
*D'Badgass ùn d'Grossgass baidi dafla sen an d'r Märi
*D'r Helbschta
*d'Gwal
*d'r Drakhüfa
*d'kapallagass ( esch schò of elsassisch agschrewa )
*d'Gròssgass ( wòrd neì gmachd em Momand, esch and oigschd 2009 ferdig )
*Strosascheld'r ùf elsassisch : 2010
## Brüch
*s'Johanisfirla em Jüni

Jòhanisfirla 2012 Sùltzbach.jpg|Johanisfirla en Sulzbach em Owwerelsass (2012)
Johani 2012.jpg|Fir 2012 en Sulzbach em Owwerelsass


## Politik
Suizbach is a Mitglied vu da intakommunaln Intaressngmainschaft Vallee Munster (Communaute de communes de la Vallee de Munster).
Zuawaziaga (Reflektor)

]

A **Zuawaziaga**, aa Reflektor oda Teleskop, is a optischs Gerät fia d Astronomie. Es sammet in da Regl Liacht und losst Sochan, wo weit wegga san, gressa ausschaugn. Fia d Steangucka gibts oba aa Zuawaziaga, de wo ned nua Liacht sundan aa andane Stroin nutzn, z. B. de Radiozuawaziaga oda de Gammazuawaziaga.

Friaa wor Teleskop a Sammebegriff, wo a s Feanroa dazuazejd ghobt hod. Heit wead Teleskop oft nua no ois Bezeichung fia d Spiaglteleskop heagnumma. Da Ausdruck Teleskop is ausm oidgriachischn  (*téle*) „fern“ und  ('skopéin*) „beobochtn“ buidd worn..

== Im Netz ==

* NASA, ESA: [https://web.archive.org/web/20090312010219/http://www.spacetelescope.org/videos/html/hubblecast17a.html Hubblecasts (Leavideos)], [https://web.archive.org/web/20091004012618/http://www.spacetelescope.org/videos/html/hubblecast19a.html Teil&nbsp;2] (engl., [https://web.archive.org/web/20090831082634/http://www.spacetelescope.org/copyright.html Copyright-free material])
* [[:AtmWiki:Teleskoptypen]]
* Pedro Ré: [http://www.astrosurf.com/re/history_telescope_PRe.pdf *History of the Telescope*]
* [http://amazing-space.stsci.edu/resources/explorations/groundup/ *Telescopes from the Ground Up'']

## Beleg
Zuawaziaga (Feanglasl)

**Zuawaziaga** ois **Feanglasl**, aa **Gucka** oda  **Binokular** gnennt, bestengan im Prinzip aus zwoa zammbautn Feanroa, wo ma mit boade Augn gleizeiti duachschaun ko. Dees hod in Vortei, dass ma weit entfeante Sochan dreidimensional segn ko. In da Bauweis ois Prismenfeanglasl nennt ma s aa **Fejdstecha**, in da Linsnbauweis **Opanglasln**.

## Im Netz

* ''Virtueller Fernglasbaukasten'' (Konfigurator)
* Da Fejstecha fia Steangucka
* ''Wie funktioniert ein Fernglas?''
Lateinische Phrasn/H

__FORCETOC___

;Habet sua quemque dies.
:„An iadn dawischt sae(n Tag“. Zum Vosteh(n in dem Sinn, wia ma im Boareschn gern sagt: „... da Tag, dea eahm aufgsetzt is.“
;Hoc erat in votis: modus agri non ita magnus ...
:Da Dichta Horaz bedankt si bei seinm Sponsor Maecenas füa sei(n *Villa* in de Sabiner Berg.
:De ganze Schdtej geht aso: „Hoc erat in votis: modus agri non ita magnus, / hortus ubi et tecto vicinus iugis aquae fons / et paulum silvae super his foret.“
:(''„Des han i ma dabedt: a Ackal, ned gar z grouß, / wo a Gartl dabei waar und newam Haus a Wassal, a alwej rinneds, / und dazua no a weng a Woed.“

## Beleg
Zuawaziaga (Teleobjektiv)

In da Fotografie is a **Zuawaziaga** a Synonym fia a **Teleobjektiv**. Dees san Objektive mit ana lengan Brennweitn und an kloanan Blickwinke wia normal. So ko ma Sochan, wo weida wegga liagn wia mit an Feanglasl vagressan. Typisch fia de Zuawaziaga is, dass a geringare Scheafntiaf hom.

## Beispuibuidl mit Brennweitn-Variationa
Buidl mit Brennweitn-Variationa vo ana festn Position aus mit ana Kamera mitm Formatfaktor 1,6:

File:Focal length f70mm.jpg|70&nbsp;mm Brennweite
File:Focal length f100mm.jpg|100&nbsp;mm Brennweite
File:Focal length f135mm.jpg|135&nbsp;mm Brennweite
File:Focal length f200mm.jpg|200&nbsp;mm Brennweite
File:Focal length f300mm.jpg|300&nbsp;mm Brennweite
File:Focal length 500mm.jpg|500&nbsp;mm Brennweite
File:Focal length 1000mm.jpg|1000&nbsp;mm Brennweite
File:Focal_length_2000mm.jpg|2000&nbsp;mm Brennweite


## Im Netz
Distributed Social Networking Protocol

As **Distributed Social Networking Protocol** (DSNP), boarisch de **Schnittstej fia vateite soziale Netzweak** schofft de Meglichkeit, a dezentralisiats soziales Netzweak aufzbaun.

Des is a offane Technologie, de wo private Kommunikation in da Oat vo an modeana sozialn Netzweak ealaubt. Die aktuelle Version vo da Programmiaschnittstej is de Version 0.6. Da fiarende Programmiara is da Adrian Thurston.

## Im Netz
* DSNP: Distributed Social Networking Protocol
* mailing list archive
* GitHub repository

## Beleg
Leo XII.

**Leo XII.**, bürgalich: **Annibale Francesco Clemente Melchiore Girolamo Nicola Sermattei della Genga**, (*&nbsp;22. August 1760 bei Spoleto, Kirchnstaat; †&nbsp;10. Feba 1829 in Rom) is von 1823 bis 1829 Popst gwen.

## Pontifikat

Im 19. Joarhundat san im Kardinalskollegium zwoa Richtungen vertretn gwen: de *zelanti* (Eifera), de si mit de neien politischn und gsöischaftlichn Strömungen kritisch auseinandagsetzt und dabei aa Konflikte mit de Stootn riskiat ham, und de *politicanti* (Politikan), de liaba Kompromisse eigeha wolltn.

Leo XII. hod zu de *zelanti* ghert und hod aa glei mit da Reformpolitik brocha, von der si da Kardinalstaatssekretär Ercole Consalvi († 1824) unta seim Vorgänga Pius VII. leitn hod lassn.
Kreizkampf

Da **Kreizkampf** hod 1936 im Oldnburga Münstaland stattgfundn und is oana von de wenign effntlichn Proteste gega a Maßnahme vom Nationalsozialismus im Drittn Reich gwen.

Ende 1936 hod da oldnburgische Minista von de Kirchn und Schuin, Julius Pauly, 'n Erlass herausgebm, der besagt hod, dass aus oin staatlichn Gebaidn und damit aa aus de katholischn Konfessionsschuin religiese Zeichn wia Statuen, Buidln und bsondas Kreize entfernt wern soitn. Aa in neien Gebaiden soitn koane religiesn Symbole mehr obracht wern.

Des hod zu Protestn in da gsamtn Umgebung gführt und zur Entstehung von eina Widastandsgruppm, de ihre Widastandspredigtn per Kurier an de oanzlnen Pfarrein gschickt hod. Protestschreibm an de Regierung san verfasst worn, und drei Tog noch eina Kriagawoifahrt is de easchte Delegation noch Oldnburg gfahrn, um si bei Minista Pauly persenlich zu beschwern.

Schliaßlich hod si da oldnburgische Gauleita, Carl Röver, gezwungen gfühlt, aaf eina Protestversammlung in da Münsterlandhalle in Cloppnburg am 25. Novemba 1936 den Erlass -teilweis- zruckzunehma und s Kreiz weitahi in de Schuin zu erlaubm.

De Oldnburga Münstalända ham oba außadem no gfordat, dass de nationalsozialistische Erziehung und Rassenlehre ausm Unterricht in da Schui aussignumma wern sollt. De nationalsozialistischn Machthaba ham gega de Proteste und Predigtn von da katholischn Kirch zunächst nix macha kenna. Es hod no weitare Proteste gebm, und es is sogar vorkumma, dass SA-Sturm und -Truppführa beschimpft und mit Stoana beworfn worn san.

## Ähnliche Situationen heit

De Meinung von de Nationalsozialistn, dass Kreize bzw. Kruzifixe aus Schuin und andan staatlichn Gebaidn entfernt wern soitn, is aa noch 'm Untagang vom Drittn Reich no vertretn worn und wird sogar bis in de heitige Zeit no vertretn.

'S Europäische Gerichtshofs für Menschenrechte (EGMR) hod am 3. Novemba 2009 Italien dazua verurteiln woin, eina aus Finnland stammendn Klägerin a Entschädigung zu zoihn, weil de Kruzifixe in da Schui von ihrn Kindan net entfernt worn san. 'S Urteil is zwar am 18. März 2011 von da Großn Kamma vom EGMR wieda aafghobm worn, oba es gibt no vui politische Gruppierungen, de ähnliche Vorschiftn durchsetza woin.

## Literatua
* Johannes Göken: *Der Kampf um das Kreuz in der Schule.* A. Fromm, Osnabrück 1947
* Johannes Pohlschneider: *Der nationalsozialistische Kirchenkampf in Oldenburg.* Butzon und Bercker, Kevelaer 1978, ISBN 3-766-69006-X
* Joachim Kuropka (Hg.): *Zur Sache - Das Kreuz! Untersuchungen zur Geschichte des Konflikts um Kreuz und Lutherbild in den Schulen Oldenburgs, zur Wirkungsgeschichte eines Massenprotests und zum Problem nationalsozialistischer Herrschaft in einer agrarisch-katholischen Region*, Vechta 1986, 2. Aufl. 1987

## Beleg
Basst scho

**Basst scho** oda kuaz **basst**, aa **guad so** (dengl. "okay" oda "OK") hoasst sovui wia "(ois) in Oadnung" (**i.&nbsp;O.**).

Mit "basst scho" kenan vaschiedne Nuancen ausdruckt wean. Es ko hoassn, dass ois perfekt is, es ko oba aa bedeitn, dass ma grod no so zfriedn is. Beispui: "Afregend wor s Spui vo de 60a ned, oba gwunna homs, basst scho." Wens "a" bsundas langzogn wead, ko sogor s Gegntei damit gmoant sein. Ma sogt: "Baaaaasst scho!" Und denkt: 'Ois Scheisse! Oba lossmas guad sein!'.

Des Wort "bassen" kimpt vom franzesischn "passer" und hoasst do "vorbeigeh", "wo hingeh". Do draus is im Boarischn nacha de Bedeitung "a Zui eareicha" entstandn.

De Heakumft vom Wort "okay" is ned gsichat. Laut Merriam-Webster Online is des a Obkiazung vo "oll korrect", wos a Verballhornung vo "all correct" sei soi.

## Im Netz
*Zum Sprachgebrauch und mit zahlreichen Hinweisen der Verwendung: „Warum sagen alle okay?“ im Feuilleton der FAZ vom 7.&nbsp;November 2011

## Beleg
Nutzaprofil

A **Nutzaprofil** (englisch: **user profile**), san in da Systemadministration de Konfigurationsdatn vo an Nutzakonto. Do san de Nutzarechte, de peasenlichn Einstejunga und teiweis aa de Präfarenzn (z. B. bei Amazon, Ebay) vo an Nutza enthoidn.

A Nutzaprofui gibts bei Betriebssystemen (Rechna, Smartphones etc.), Rechna-Programmen, Empfehlungssystemen und dynamischen Netzseitn, wia Foren und sozialn Netzgmoandn.

In da Regl is a Nutzaprofui duach an Nutzanama ('user name') und a Passwort gschitzt.

## Im Netz
* Informationen der Uni Mainz
* User Modelling
Reindl

A **Reindl** oda **Rein** is a flochs rechteckads oda runds Kochgschia mit zwoa Hengln. A Reindl is a Mittlding zwischn Pfandl und Hafal, es is weniga hoch ois wia broad.

A Reindl braucht ma zan Brodn und Bocha, beispuisweis fian Schweinsbrodn, fian Ganslbrodn, fian Opfestrudl oda fiad Rohrnudln. De Karntna Mejspeis Reindling hod ian Nama vom Reindl, wo s drin aussabocha wead.

Im broadan Sinn wead Reindl oba aa ois Synonym fia Pfandl und Hafal vawendd, im engan Sinn is damit nua s rechteckade Kochgschirr gmoant. Da Schmeller schreibt iba de *Rein*: "die alte bezeichnung lebt noch mundartlich, vorwiegend in Oberdeutschland, wo sie von einem flachen küchentiegel von blech oder thon oder von einer flachen milchschüssel gebraucht wird."

An **Reindlhoarschnitt** nennt ma a Frisua, wen de Hoar gleichlang ohne Façon gschnittn san (wias friaa de Angela Merkel ghobt hod). Beispuisotz: "Homs da bein Hoarschneida a Reindl aufgsetzt?"

## Galerie

Datei:Braadpan.jpg|A emailliats Eisenreindl
Datei:Reindl.JPG|A rechteckads Reindl
Datei:Reindling 2005.jpg|A Reindling (Karntna Mejspeis)
File:Angela Merkel 24092007.jpg|A Reindlfrisua (Angela Merkel)


## Schau aa
*Pfannaflicka (Rastlbinda, Kesslflicka), wos hinniche Metoigschia wieda gflickt hod.

## Beleg
Goggolori

Da **Goggolori** oda **Goggolore** is a boarische Sogn-Gstoit - a Schrazl.

Populär gmocht hod de koboidartige Figur, de wo am Ammersee dahoam sein soi, da Otto Reuther mit seim Buach *Der Goggolore* (1935).

Heit is da Begriff oba vor oim durch de Oper "Der Goggolori" bekannt. Da Wilfried Hiller hod de Oper komponiat und da Michael Ende hod s Libretto in Boarischa Sproch vafosst. De Oper is 1991 z Minga uraufgfiat worn.

Da Carl Orff, da Lehra vom Hiller, hod in Koboid Goggolori scho 1947/49 in *Astutuli, eine bairische Komödie* auftretn lossn.

Mit dem Stoff gibts aa no a Voiksstickl vom Johannes Reitmeier *Da Goggolore*.

## Charakta

Da „Goggolori“ is a Schrazl, a Koboid. As Wort kimmt ned vom Italienischen sundan vom Oidboarischn/Oidhochdeitschn „goculari, gouggilari“. Davo kimmt aa s Wort „Gaukla“. De Wurzl is wohrscheinli s lateinische „cuculla“, des wo aa „Norrnkoppm“ hoasst. A Goggolori is oiso oana, wo narrische Sochan mocht, oana wo unberechnbor, sprunghoft und lustig is, oba ned unguat.

## Schau aa
* Goggolori (Begleitheft)

## Literatua
* *Goggolori: aus der Werkstatt des Bayerischen Wörterbuchs.* Beilage zu: *Bayerisch-österreichisches Wörterbuch. II., Bayern.* Oldenbourg, Minga 1998.
* Dietz-Rüdiger Moser: *Goggolore gegen Goggolori: Der Rechtsstreit um den Kobold vom Ammersee.* In: *Literatur in Bayern* 8 (1987), S. 2-16
* Monika Beckerle, Werner Holz: *Der Gaukler Goggolori auf seiner wunderbaren Reise durch den Landkreis Ludwigshafen.* Garamond, Grünstadt (Pfalz)/Regensburg 1986, ISBN 3-922579-18-3.
* Otto Reuther: *Der Goggolore.* Passavia, Passau 1985 (1935), ISBN 3-87616-122-3.

## Im Netz
* Goggolori (Rezeption)
* Zua Hiller-Oper
Goggolori (Begleitheft)

Da **Goggolori** wead von da Kommission fia Mundartforschung vo da *Bayerischen Akademie der Wissenschaften* ois Begleitheftl zu jeden neichn "Heft" vom *Bayerisches Wörterbuach* aussagem. Dabei wean oanzejne Aspekte aus der Foschung und Frong zus Boarischn Sproch auf oafoche Art und Weis bschriem und oft a gschbassige Ausdrick und Sachan vom Boarischn ausanandaglaubt.

## Schau aa
* Goggolori

## Im Netz
* ''GOGGOLORI. Aus der Werkstatt des Bayerischen Wörterbuchs.''
OpenSocial

**OpenSocial** is a Sommlung vo Programmiaschnittstejn fia Owendunga in sozialn Netzweakn im Internetz. OpenSocial wead vo Google entwicklt und is om 1.&nbsp;Novemba&nbsp;2007 vaeffentlicht woan.

Duach OpenSocial kennan Funktiona vo vaschiednan sozialn Netzweakn vaknipft wean, wenn boade de OpenSocial-API nutzn. Vo Ofong o woan aus Deitschland nua s Gschäftsnetzweak XING und da Ticketservice *amiando* dobei.

Seit Dezember 2009 wead de OpenSocial-API aa vo StudiVZ, SchülerVZ und MeinVZ untastitzt.

OpenSocial bsteht voa oim aus zwoa Tei: da **OpenSocial-API** (kompatible Schnittstejn) und de **OpenSocial Gadgets** (beziang de Inhoite vo de sozialn Netzweake und sorng fia de korrekte Doastellung.

## OpenSocial-Applikationa

OpenSocial-Applikationa wean z. B. in HTML, XML und JavaScript gschriebm. De Owendunga braucha zua Ausfiarung und zua Ozoag an sognenntn *Container*. Dea deant ois Lafzeiumgebung, dea wo de OpenSocial-API integriat. Es gibt drei Typm (sognennte Social Design Patterns) vo Applikationa.

;Social Mashups
Weam im sozialn Nezt sejba ausgfiat. Inhoide und Funktiona vo ondan Applikationa wean duach RSS oda AJAX kombiniat. 
;Social Application
Owenunga mit umfongreicha Funktionalität. Laufen iba a exteanan Server, dea wo ois Container fias Rendering und fia de Vaorbatung zuaständi is. Hoha Bedoaf an Ressourcn. Gschriem wean keanans in HTML, JavaScript, CSS, OpenSocial Templates, Flash, PHP, Python, Java, Perl, .NET oda Ruby.

;Social Website / Social Mobile Application
Des san Applikationa, de wo aussahoib vom sozialn Netzweak ausgfiat wean. Se beziagn de Datn aus sozialn Netzweakn mit Huif vo da OpenSocial-API iba de REST- oda RPC-API. Da Nutza gibt mit OAuth direkt de Freigob auf seine Datn.

## Im Netz
* Googles OpenSocial-Website
* Open Social Widget/Gadget Directory
* OpenSocial Tutorial Site
* OpenSocial White Paper

## Beleg
Kampe

Da **Kampe** is a Gerät zua Pfleg vau de Hoa. Mit an Kampe kaunst an Dreck aus de Hoa aussakampen oda de Hoa irgendwia ausrichtn und di so stülisian.

Kampen san de ötastn Hüfsmittl zua Keapapflege. De easchtn Kampen woan aus Knochn. Späda san Kampen aus Hoiz, Metoi, Hoan, Gweih usw. dazuakumma. Modeane Kampen san aus Kunststoff oda Hoatgummi. Ökokampen san heit wieda aus Hoiz.

## Galerie

File:HMB Läusekamm Jungsteinzeit.jpg|Laus-Kampe aus da Jungstaazeit
File:Punjabi Comb.JPG|A indischa Hoiz-Kampe
File:Comb Ashanti Ceramic AMR 1974 02.JPG|A Kampe aus Afrika
File:Scythian comb.jpg|Skythischa Kampe, uma 400 v. Kr.
File:Steckkamm mit Insekt und Algen BNM.jpg|A Steck-Kampe ois Schmuck
File:Changzhou_combs.jpg|Changzhou Kunst-Kampen
File:Nissenkamm-01.jpg|A Laus-Kampe


## Literatua

* F. Winter (Hrsg.): *Die Kämme aller Zeiten – von der Steinzeit bis zur Gegenwart. Eine Sammlung von Abbildungen*. Leipzig 1906.

## Im Netz
DB-Baureihe 423

De Triebzüg von da **Baureihe 423/433** san S-Bahn-Triebzüg, de seit 1998 ihre Vorgänga von da Baureihe 420 ablösn. Sie san eigntlich für de S-Bahn Minga konzipiat worn, oba letztendlich san s' aa bei de S-Bahn-Netzn von Frankfurt (Rhein-Main), Stuttgart und Köln (Rhein-Sieg) zum Einsatz kumma.

Mit **Baureihe 423** wern de zwoa otriebna Steiawagn bezeichnet, währnd de ebmfois otriebna Mittlwagn ois **Baureihe 433** klassifiziat wern.
Diaspora (Programm)

**Diaspora** is a freies Programm zum Aufbau vo sozialen Netzweakn. Es hod deazeit ebba 1.150.000 Nutza. Ondas wia zentralisiate Netzweake wia Facebook is Diaspora ois vateits System oglegt.

Mit Diaspora wead vasuacht de persenliche Sichaheitsproblematik vo zentralisiatn sozialn Netzweakn z behem. Eareicht wead des, wei da Nutza sein oagnan Server oder Pod nutzn ko, um de Inhoide z speichan. Pods kenna mit ondan Pods interagian und Fotos, Status und ondare Datn mit ondan tein. De Nutza kenna so eanare Datn iwa a tradionells Web-Hosting, a Cloud-Hosting, a ISP oda an Freind oblegn. Diaspora is mit *Ruby* programmiat und is a freies Programm.

## Im Netz

* Website der Diaspora Foundation
* Roadmap des Projekts
* podupti.me/ Liste vo Diaspora-Servern 
* Tutorials für Diaspora

## Beleg
Mustafa Kemal Atatürk

Da **Mustafa Kemal Atatürk** (osmanisch-tiakisch: مصطفى كمال پاشا *Muṣṭafâ Kemâl Paşa*; * 1881 z Thessaloniki; † 10. Novemba 1938 z Istanbul) is da Grinda und da easchte President vo da moderna Republik Tiakei gwen. Ea woar Mitglied vo da laizistischn und pro-eiropäischen Republikanischn Voikspartei (CHP).

Da Kemal Atatürk is a Symboifigua vom tiakischn Nationaibewusstsei. Es hod de Tiakei modeanisiad und s Suitanat und s Kalifat owgschofft. Da Nochnam Atatürk, hoasst "Voda vo de Tiakn" und is eam 1934 vom Parlament valichn woarn. Um sei Peason gibts in da Tiakei a kuitoartige Vaeahrung.

## Im Netz

* Atatürk Archiv auf ataturktoday.com (englisch und türkisch) 
* ''Mustafa Kemal Atatürk – Eine Biografie'' (Video) 
* Michael Winter: ''Ich bin die Türkei. Seit 75 Jahren schwankt die demokratische Republik am Bosporus zwischen Militärdiktatur und Re-Islamisierung.'' In: *Die Zeit.* Nr.&nbsp;43, 17. Oktoba 1997.

## Beleg
Ning

**Ning** is a Plottfoam zum Aufbau vo oagnan Sozialn Netzweakn. Ning is im Oktoba 2005 aussakumma.

Es gibt ebba 100.000 soziale Netzweake, de wo auf Ning aufbaun. Ning hod ebba 100 Milliona registriate Nutzaprofile. Ning is de wejdweit gresste Internetz-Plottfoam zum Aufbau vo sozialn Netzweakn.

Ning is vom Marc Andreessen (Netscape und Opsware Grinda) und da Gina Bianchini grindt woan.

## Beleg


## Im Netz
* Hoamseitn vo Ning
* Ning Blog
* Ning Help Center
* Ning Creators 
* The Benefits of a Network (*New York Times*)
Johannes Reitmeier

Da **Johannes Reitmeier**  (* 5. Oktoba 1962 z Ketzing) is a boarischa Autor, Regisseur und Intendant.

Da Reitmeier hod z Minga Theatawissnschaft, Kunstgschicht und Bayerische Literaturwissnschaft studiat.

Seit 2002 is da Reitmeier Intendant am Pfoiztheata Kaiserslautern. Ab Septemba 2012 wead da Reitmeier ins Tirola Landestheata af Innschbruck wexln.

## Auszeichnung
* Nordgaupreis vom Obapfäiza Kuituabund (2008)

## Werk
* *Agnes Bernauer*, 2011, Stickl fir de Agnes Bernauer Festspui z Straubing
* *Amberger Welttheater - Der Herbst des Winterkönigs*, 2009 (Fir d 750 Joar Feia vo Amberg gschriebm.)
* *Da Goggolore*, Voiksstickl iban Goggolori in boarischa Sproch
* *Faust*, 2003, in boarischa Sproch

## Beleg


## Im Netz
* Interview in Straubinger Tagblatt v. 4. Juni 2007
Franziskus von Bettinger

Da **Franziskus Kardinal von Bettinger** (* 17. Septemba 1850 in Landstuhl; † 12. April 1917 in Minga) is Domkapitular und Domdekan vom Bistum Speyer gwen, dann von 1909 bis 1917 Erzbischof von Minga und Freising. Außadem is er aa Kardinal gwen.
Fixpunktsatz vom Banach

Da **Fixpunktsatz vom Banach** is a mathematischa Sotz vom Banach Stefan. Ea sogt wos iwa d Existenz und d Oadeitigkeit vo an Fixpunktproblem.

## Aggradde Formuliarung
Songma (M,d) is a metrischa Raum, der wos voiständig und ned laar is. Außerdem soi f \colon M \to M a Kontraktion sa, des hoasst, doss *f* Lipschitz-stetig is mid Lipschitz-Konstante kleana wej oans, oda in Formeschreibweis:
: \left(\exists \vartheta 
Nachad hod *f* aggradd oan Fixpunkt, des hoasst oiso es gitt aggradd oa x \in M mit f(x)=x.

## Beweis
### Existenz vo am Fixpunkt

Um zum beweisn, dass *f* an Fixpunkt hod, mochtma a sogenannte Fixpunktiteration. Do dazou nimmtmara x_0 \in M und definiert eam nacha a Foige
\left(x_n \right) _{n \in \mathbb N_0} rekursiv durch
: x_n := f(x_{n-1}) \quad (\forall n \in \mathbb N).
Mid vollständiga Induktion komma leicht zoang, dass
: d\left(x_{n+1}, x_n\right) \leq \vartheta ^n d\left(x_1, x_0\right) \quad (\forall n \in \mathbb N).
Dann gült fiar k,l \in \mathbb N:
: d \left( x_{k+l},x_k \right) \leq \sum_{j=k}^{k+l-1} d \left( x_{j+1}, x_j \right) \leq d\left(x_1, x_0\right) \sum_{j=k}^{k+l-1} \vartheta ^j \leq 
d\left(x_1, x_0\right) \vartheta ^k \sum_{j=0}^{\infty} \vartheta ^j = d\left(x_1, x_0\right) \frac{\vartheta ^k}{1-\vartheta}.
De easchte Obschätzung kimmt aus da Dreiecksungleichung, des Isgleich af z'Letzt kimmt vo da geometrischn Reih. Waal ejtza des aaf da rechtn Seitn neama vo *l* abhängich is und beliabig kloa wern ko, wamma sched s *k* grous gnou mocht, is de Folge oiso a Cauchy-Foige, und waal *M* voiständig is, gitz an Grenzweat *x* vo deara Foige. Des *x* is ejtzand a Fixpunkt, waal ma zwecks da Stetigkeit vom *f* song ko:
: f(x) = f \left( \lim_{n \to \infty} x_n \right) = \lim_{n \to \infty} f \left(x_n \right) = \lim_{n \to \infty} x_{n-1} = x. 

### Oadeitigkeit vom Fixpunkt
Ejtz wissma scho, dass an Fixpunkt gitt, owa da Satz sogt ja aa no, dasa oadeitig is. Des zoagtma, indem, das ma sagt, das *x* und *y* zwoa Fixpunkt vo *f* sa soind. Nachad guit owa:
: d (x,y) = d\left( f(x), f(y) \right) \leq \vartheta d (x,y).
Daduach, doss owa \vartheta  is, muass d (x,y) = 0 sa, ergo is  x=y . Oiso is da Fixpunkt oadeitig und desweng is da Beweis vom Sotz firte.

## Literatua
* Hans R. Schwarz, Norbert Köckler: *Numerische Mathematik,* 5. Aufl., Teubner, Stuttgart 2004, ISBN 3-519-42960-8
Borussia Dortmund

Da **Ballspielverein Borussia 09 e. V. Dortmund** (kurz: Borussia Dortmund, BVB oda BVB 09) is a Dortmunda Sportklub mit Fuaßboi ois Hauptspoatart. *Borussia* is a nei-lateinische Woatschepfung fia *[[Preussen|Breissn]]*. Da Varein hod si 1909 vo da *katholischen Jünglingssodalität „Dreifaltigkeit“* obgspoitn. Des wor zura Zeit, wo s Ruhrgebiet no zum Kinereich Breissn gheat hod. Mit seim Monnafuaßboi-Moschoft is da Klub oana vo de erfoigreichstn in Deitschland. Ochtmoi worns deitscha Moasta, dreimoi hams in DFB-Pokal gwunna sowia 1966 in Eiropacup vo de Pokalsiega (ois easchta deitscha Eiropacupsiega ibahapts) und 1997 de Champions League (*Moasta Liga*). Im sejbn Joahr hams in Wejdpokal aa no eigsackelt. De easchte Herrenmoschoft vo da Borussia hod scho 1963 bei da Eifiarung vom deitschn Profifuaßboi in da Bundesliga gspuit und steht in da ewign Bundesliga-Tabejn auf Plotz finf.

Obwoi de Borussia urspringli a reina Fuaßboivarein gwen is, hod da Club heidzdog aa a Handboi- und a Tischtennis- sowia a Fan- und Feadaobteilung. Vareinsmitglieda hod Borussia umara 60.000. Seit Novemba 1999 is de Lizenzspuiaobteilung vo da Borussia sowia de zwoate Moschoft und de A-Jugend in de bersennotiade Borussia Dortmund GmbH & Co. KGaA ausglogad worn.

## Erfoige

### Fuassboi (Monna)
#### International
* Champions League-Siega (*Moasta Liga*) (1): 1997
* Sieger vom Eiropapokal vo de Pokalsiega] (1): 1966
* UEFA-Pokalfinalist (2): 1993, 2002
* Weltpokalsiega (1): 1997
* UEFA-Supercupfinalist (1): 1997

#### Moastaschoft
* Deitscha Moasta (8): 1956, 1957, 1963, 1995, 1996, 2002, 2011, 2012
:* Deitscha Vizemoasta (5): 1949, 1961, 1966, 1992, 2013

#### Pokal
* DFB-Pokalsiega (3): 1965, 1989, 2012, 2017
:* DFB-Pokalfinalist (2): 1963, 2008
* DFB-Supercupsieg (4): 1989, 1995, 1996, 2008, 2013
:* DFL-Supercupfinalist (3): 2011, 2012
:* DFL-Ligapokalfinalist (1): 2003

## Galerie

Datei:Championship celebration Borussia Dortmund 2011.jpg|Spuia vo da Borussia bei da Moastafeia 2011
Datei:Kampfbahn rote erde.jpg|As oide Stadion: Roude Eadn (*Rote Erde*)


## Im Netz

* BVB Hoamseitn
* BVB-Fanobteilung
* Online-Fanzine „Schwatzgelb“
* Online-Fanzine „Gib mich die Kirsche“
Ged

A **Ged**, aa **God** oda **Pate**, feminin **Godn**, aa **Godl** oda **Patin** is im engan Sinn jemand wo im Kristndum de Tauf vo am Kind untastitzt. Im weidan, modeana Sinn is a Ged jemand, wo vo de Ejtan ausgwejd wead, um de Entwicklung vom Kind z feadan.

In friaan Zeit hod da Ged ban Dod vo de Ejtan sogor a Fiasorgepflicht ghobt. Im katholischn Kiachnrecht is s Gedndum bis anno 1983 ois a „geistliche Vawandtschaft“ definiat gwen, wo sogor a Ehehindanis bedeidd hod.

S Wort *Pate* kimmt vom lateinischen *pater spiritualis* bzw. *patrinus*, „Mit-Voda“ (gnau gnumma „Gevatta“). S Wort Ged kimpt vo Godvoda (vgl. engl. *godfather / godmother / godparents*); de Bedeitung is de sejbe.

## Beleg
Arzberg

**Arzberg** is a gressane Stod im Landkroas Wunsiedel im Fichtelgebirge und is bekonnt fia sane Porzlanindustrie.

## Geografie

## Geografische Log

Arzberg liegt om sidestlichn Rand vom Fichtelgebirgshufeisn, duachschnittli 470 m iba NN. Zum Grenzibagang Eger niba afd Tschechei sans nur via Kilometa. Arzberg is a ideala Ofang fia an Asflug af Eger und ins berihmde Bodadreieck Karlsbad-Marienbad-Franzensbad.

De Stod liegt im Toi vo da Röslau. Des beherrschend Buid vom Ort is da Kirchberg mit sana evangelischn Kirch, dem oidn Pulvaturm, im ehemolign Nochtwochdahaus und Restln vo da Kirchnburg-Festungsmauer. Ois bsundara landschoftlicha Onziehungspunkt guits Naherholungsgebiet Feisnitz-Stausee sidwestli vom Kohlwald.

## Stodgliedarung

De Stgod Arzberg is in 25 Stodtei eihteit:

S easchte moi erwähnt is worn im Joa 1268. 1408 hod da Burggraf vo Niamberg des Stodrecht driba dahoidn.

## Beleg


## Im Netz

* Hoamseitn vo da Stod Arzberg
* Gschicht vo Arzberg
* 
*
Mono Inc.

**Mono Inc.** is a Rock/Metal Bänd as Hamburg, des seid 2000 gibt. Der Noma kummt vo *Monomanie* und dem Wort *incorporated*.

Obwois meisdns in Deitschland spuin, hams lang nua Englisch gsunga. Eascht in de letzn Joar gibts a a boar Sachan auf Deitsch.

## Diskografie

### Oibn
* 2003: H. U. W. (Edition)
* 2004: Head Under Water
* 2007: Temple of the Torn
* 2008: Pain, Love & Poetry
* 2009: Voices of Doom
* 2011: Viva Hades
* 2012: After the War
* 2013: Nimmermehr
* 2013: Nimmermehr (Limited Tour Edition)
* 2014: The Clock Ticks On 2004–2014

### EP
* 2010: Comedown
* 2011: Revenge
* 2013: MMXII (Beilage zum Sonic Seducer 1/13)
* 2013: Twice in Life (Download-EP ummasunst)

### Singles
* 2004: Burn Me
* 2006: Somberland
* 2007: Temple of the Torn
* 2007: In My Heart
* 2008: Teach Me to Love
* 2008: Sleeping My Day Away
* 2008: Get Some Sleep
* 2009: This is the Day
* 2009: Voices of Doom
* 2011: Symphony of Pain
* 2011: Revenge
* 2012: After the War
* 2012: Arabia
* 2012: Wave No Flag / From The Ashes
* 2013: My deal with god
* 2013: Heile, heile Segen
* 2013: Kein Weg zu weit (mitm Joachim Witt zam)

## Beleg
Alexander vo Alexandria

Da **Alexander von Alexandria** († 17. Aprui 328 in Alexandria) is vo 313 bis 328 da Bischof vo Alexandria gwen. Er is oana vo de wichtigstn Vatreta vo da Orthodoxie gega Arius am Anfang vom Arianischn Streit gwen, bsondas beim easchtn Konzil vo Nizäa (325).

Wia da Alexander im Jahr 328 gstorbm is, is da Athanasius sei Nochfoiga worn ois Bischof vo Alexandria.
Douglas

**Douglas** oda af manx: **Doolish** is de Haptstod vo da Isle of Man. Se hod eppa 27.938 Einwohna (2011), dees wo am Drittl vo da Bevejkarung vo da Isle of Man ausmocht. Doolish liagt am Ostufa vo da Insl an am Natuahafn.

Da Nama vo da Stod kimpt vo Fluss *Dhoo* und vom Fluss *Glass*, de wo ba Doolish ins Mea fliassn.

Z Douglas liagt da Tynwald, s Parlament vo da Isle of Man. Ea wead ois s ejtastes duachgengi dogande Parlament vo da Wejd ogsegn.

## Galerie


Datei:Isle of Man topographic_map-de.svg|De Log vo Doolish af da Isle of Man
File:Douglas-IOM-horse-tram2.jpg|A Ross-Tram
File:The View From Douglas Head, Isle Of Man..jpg|De Bucht vo Doolish
Datei:DouglasIsleofMan.jpg|Doolish wearend da Tourist Trophy
Datei:Palestraden douglas man.jpg|Ufapromenad von Doolish
File:Conister - geograph.org.uk - 503014.jpg|Conister oda St. Mary's Rock mitn Tower of Refuge.
File:Douglas Inner Harbour - geograph.org.uk - 138483.jpg|Da innare Hafn vo Doolish


## Im Netz

* Hoamseitn vo Doolish (englisch)
Hashtag

A **Hashtag** is a Stichwort in da Foam vo an Metatag, des wo bsundas bei Twitter vawendt wead. De Bezeichnung kimmt vom Doppekreiz  „#“ () mit dem so a Woat markiat wead. Nochn *Hashtag* deaf koa Leazeichn mea steh: Beispui „#wikipedia&nbsp;“.

Im Gengsotz zu ondare *Tags*, wean *Hashtags* direkt in de Nochricht einbaut. Imma wenn a Doppekreiz eingfigt wead, entsteht so a *Tag*.

Am haifigstn wean Hashtags bei Twitter vawendt.

Duach a Analyse vo de Hashtags ko festgstejt wean, wejchane Twitter-Themen bsondas beliabt san.

Hashtags hom oba aa a Eignlebm entwicket. Bei Twitter san de Hashtags aa a bsondara Kommentar, wei a de Tweets u.U. in an ugwehnlichn Zammahang stejt. Bei Facebook hom Hashtags koa Tagfunktion, se wean trotzdem vawendt, wenn ma an Woat a bsondare Bedeitung gem wui.

## Bashtag
Hashtags vo grossn Firmen wean imma efta zu "Bashtags", wenn de Kundn eanare Unzfriednheit zum Ausdruck bringa woin. Beispuisweis hod McDonalds im Jenna 2012 auf Twitter an #McDStories Hashtag generiat, domid Kundn eanare positivn Eafoarunga mit McDonalds im Netz vabroadn kanntn. De Aktion is schnej obrocha woan, wei innahoib vo wenign Stunden recht vui Beschweade- stott Jube-Tweets dazua kursiat san.

## Im Netz
*Ashley Parker: ''Twitter’s Secret Handshake.'' The New York Times. 10. Juni 2011.

## Beleg
Markus Wasmeier

Da **Markus Wasmeier** (* 9. Septemba 1963 z Schliersee) is a ehemoliga boarischa Schirennlaifa. 1994 is a z Lillehammer (Norwegn) zwoafocha Olympiasiega worn.

Da Markus Wasmeier hod si, nochm End vo seine Sportlakarriere, mit da Pfleg vo da boarischn Kuitua durch de Grindung vo am privatn Museum an Nama gmocht. As Markus Wasmeier Bauernhof- und Wintersportmuseum am Sidufa vom Schliersee is a Freilichtmuseum, des wo oide Bauanhef aus da Zeit um 1800 zoagt. De Bauanhef san im boarischn Obaland obbaut, restauriert und im Freilichtmuseum wieda aufbaut worn.

Da Wasmeier pflegt de boarische Voiksmusi und und spuit Zitha und Schoßgeign.

## Auszeichnunga
*Bayerischen Verdienstorden, 2007
*Bayerischer Poetentaler, 2011, fia de Pfleg und Dahoidung vo da boarischn Kuitua (Aufbauf vom *Markus Wasmeier Bauernhof- und Wintersportmuseum*)

## Beleg
Clemens vo Rom

Da **Clemens vo Rom**, aa **Clemens I.** oda **Clemens Romanus** (* um 50 in Rom; † 97 (oda 101) in Rom oda aaf da Krim), wird zu de Apostolischn Vätan zejht und guit ois vierta Bischof vo Rom noch 'm Apostl Petrus, Linus und Anaklet. Er is da Verfassa vom easchtn Clemensbriaf und damit de easchte bedeitnde Gstoit vom Urchristntum noch Paulus, vo der umfangreichers und sichers Quöinmaterial zur Verfügung steht.
Helmut Eckl

Da **Helmut Eckl** (* 20. Novemba 1947 z Wolfersdorf) is a Satirika und a Dichta aus Bayern, dea wo in boarischa Sproch schreibt.

Aufgwoxn is da Eckl in da Obapfoiz. Z Minga hod a Vawoitungswirtschoft studiat. Joarlang wor da Eckl Vorsitzenda vo de „Mundartfreunde Bayerns“. Ea is a Begrinda vom Poetnstammtisch (Friedl Brehm-Kreis) und vom literarisch-satirisch-musikalischn Fruahschoppn im Theater im Fraunhofer z Minga. Seit 2002 is a Münchner Turmschreiber.

## Auszeichnunga
*Bayerischer Poetentaler, 2011

## Werk
* *I hob wos gschrieben*, (Gedichtband), Verlag Friedl Brehm, 1976
* 'schreib no oiwei*, (Gedichtband), Verlag Friedl Brehm, 1976
* *wenna amoi kummt*, (Gedichtband), Verlag Friedl Brehm, 1978, ISBN 3-921763-54-1
* *Bierblick*, (Roman), Verlag Friedl Brehm, 1984, ISBN 3-921763-85-1
* *Da Bibe Atzinger*, (Kinderbuch), Verlag Friedl Brehm, 1978, ISBN 3-921763-58-4, 2. Auflage edition schulz, 1997, ISBN 3-932142-18-7
* *Reklamationen zwecklos, bin Niederbayer*, (biographische Erzählung), Alois Knürr Verlag, 1999, ISBN 3-928432-26-5
* *Mich regt nix auf*, (Satireband), edition schulz, 1997, ISBN 3-932142-14-4
* *„Begegnungen“ in der Mitte der endgültigen Jahre*, (Satireband), edition schulz, 2000, ISBN 3-932142-21-7
* *Die Liebhaber meiner Geliebten*, (Satireband), Turmschreiber Verlag, [[Minga]] 2007, ISBN 978-3-930156-99-3
* *Satirische Leckerbissen*, (Satireband), Christian Hartmann Verlag, 2007, ISBN 3-9810081-2-X
* *alte männer füttern keine enten*, (Erzählungen), St. Michaelsbund, 2012, ISBN 978-3-943135-03-9

== Tonträga ==
* *Früher war die Zukunft länger*, Selbstverlag, 2000
* *Bayerische Weihnacht*, Tyrolis, [[Minga]]

== Pressezitat ==
* „Der Niederbayer Helmut Eckl ist ein Satiriker, wie man sich ihn in Bayern wünscht.“ ([[Süddeutsche Zeitung]])
* „Es ist einerlei, aus welchem seiner Bücher Helmut Eckl liest. Der Münchner Autor wird die Lacher immer auf seiner Seite haben.“  ([[Münchner Merkur]])
* „Helmut Eckl ist der geborene Satiriker.“ ([[Bayerischer Rundfunk]])

== Im Netz ==
* [https://www.helmut-eckl.de/ Hoamseitn vom *Helmut Eckl*]
* [https://d-nb.info/gnd/123318335 Eintrog zum Helmut Eckl in da *Deutsche Nationalbibliothek'']
Thomasevangelium

'S **Thomasevangelium** is a Sammlung von Aussprüchn, de Jesus von Nazaret zuagschriebm wern, sowia von kurzn Dialogn und Szenen, de in 'm Jesuswort gipfln. Da Text gibt ois Autor 'n Apostl Thomas o, is oba a Pseudepigraph. Da Text hod koa Passions- und Aaferstehungsgschicht und wird desweng net zur eingtlichn literarischn Gattung von 'm Evangelium zejht. Es is aa net im Kanon vom Neien Testament enthoitn und guit desweng ois Apokryph.
Markus Wasmeier Bauernhof- und Wintersportmuseum

As **Markus Wasmeier Bauernhof- und Wintersportmuseum** is a privats Freiliachtmuseum in da obaboarischn Gmoa Schliersee.

## Gschicht

Da ehemolige Schirennlaifa Markus Wasmeier hod am 1. Mai 2007 hod in seina Hoamat mit da Huif vo Sponsorn as Museum aufbaut. Ogfangt hod ois mit da Valogarung vo drei Bauanhef. As Zui is, insgsamt zehn historische Gebaide ausm boarischn Oberland auf oana Fläch vo 60.000 m² wieda auzbaun. As Museum hod ebba 30.000 Bsuacha im Joar.

## Gebaide
* *Riederhof* – Oafirchsthof, Eahoidungszuastand vo ebba 1730.
* *Lukashof* – oans vo de ejtastn dahoidanen Owesn ausm Tegernseer Toi. Ausgstejt san Kuchln aus da Zeit vo de 1940a bis 1970a Joar mit da Weidaentwicklung vo de Elektrogeräte.
* *Beim Wofen* – a Owesn mit zwoa Bautn, de wo ois Hof, Wirtschoft und Schmiadn gnutzt worn san.
* *Behamhof*
* *Handwerkahaus* – mit Brennarei, Schmiadn, Tischlarei und Schuastarei.


File:Wasmeier Bauernhofmuseum 1.jpg|Wasmeier Bauernhofmuseum im Blick
File:Wasmeier Bauernhofmuseum 2.jpg|Beim Wofen
File:Wasmeier Bauernhofmuseum 3.jpg|Beim Wofen in da Schtubm
File:Wasmeier Bauernhofmuseum 4.jpg|Beim Wofen in da Kuche
File:Wasmeier_Bauernhofmuseum_5.jpg|De Schmied
File:Wasmeier Bauernhofmuseum 6.jpg|De Brennarei
File:Wasmeier Bauernhofmuseum 8.jpg|De Schuastarei


## Vaostoitunga
Im Museum werd reglmassi oide Handwerkskunst vorgstejt, z. B. Fuizn, Korbflechtn, im Hoizofn bocha und Schnopsbrenna. Seit 2010 gibts do aa Freiluft-Konzerte (deitsch: Open-Air-Konzerte).

## Beleg


## Im Netz
* Hoamseitn vom Markus Wasmeier Bauernhof- und Wintersportmuseum
Klosta Sankt Emmeram

**Sankt Emmeram** is a Benediktinaklosta in Rengschburg, des um 739 gründt worn is. Es is am Grab vom fränkischn Bischof und Märtyra Emmeram von Rengschburg entstandn.

## Im Netz
* Klosta St. Emmeram aaf da Hoamseitn vom Bistum Regensburg
Tynwald

Da **Tynwald**, af manx **Tinvaal**, hoasst ma s Parlament vo da Insl vo Man. Es ko bis 979 zruckvafoigt wean und guit ois dees ejtaste duachgengi dogande Parlament vo de Wejd (ois ejtastes aktivs Parlament ibahapts guit dees Althing z Island, wo seit anno 930 existiat, oba ned ununtabrocha bstandn hod).

Da Tynwald hod zwoa Kamman, im Obahaus (*Legislative Council*) mit 11 Mitgliedan, davo zwoa vo Amts wegn, und im Untahaus (*House of Keys*) mit 24 gwejdn Obgordnetn.

## Im Netz

*Tynwald